smcproject/ml-wiki-sentences huggingface dataset:
Gustav Fischer Verlag, Jena 1963 Walter S. Judd, Christopher S. Campbell, Elizabeth A. Kellogg, Peter F. Stevens, Michael J. Donoghue: Plant Systematics: A Phylogenetic Approach , Sinauer Associates Inc. 2007 Stevens, P. F. (2001 onwards).
Angiosperm Phylogeny Website .
Version 7, May 2006 [and more or less continuously updated since].
Strasburger, Noll, Schenck, Schimper: Lehrbuch der Botanik für Hochschulen.
Auflage, Gustav Fischer, Jena 1900, p. 459 R J Ferry.
Archived 2018-09-14 at the Wayback Machine .
Inflorescences and Their Names.
The McAllen International Orchid Society Journal.
12(6), pp. 4-11 June 2011 Archived 2018-09-14 at the Wayback Machine .
പൂങ്കണ്ണി ഇംഗ്ലീഷ് വിലാസം https://ml.wikipedia.org/wiki/Mycalesis_patnia
ഇന്ത്യയിലും ശ്രീലങ്കയിലും കണ്ടുവരുന്ന ഒരു ശലഭമാണ് പൂങ്കണ്ണി ( Mycalesis patnia ).
M. p. junonia എന്ന ഉപവർഗ്ഗമാണ് തെക്കേ ഇന്ത്യയിൽ കണ്ടുവരുന്നത്.
പശ്ചിമഘട്ടത്തിലാണ് ഇവയെ കണ്ടുവരുന്നത്.
പ്രധാനമായും ഇലപൊഴിയും കാടുകളും മുളങ്കാടുകളും ആണ് ഇവയുടെ ആവാസവ്യവസ്ഥ.
വളരെ സാവധാനത്തിൽ പറക്കുന്ന ഒരു ശലഭമാണിത്.
പൊതുവെ താഴ്നാണ് പറക്കുക.
മരത്തടിയിൽ നിന്ന് ഊറി വരുന്ന കറ ഇവയ്ക്ക് വലിയ ഇഷ്ടമാണ്.
പുൽചെടികളിലാണ് ഇവ മിക്കവാറും മുട്ടയിടുക.
ഇവയുടെ ചിറകിന് പൊതുവെ തവിട്ടുനിറമാണ്.
അടിവശത്തായി വരയും കുറിയും ഉണ്ടായിരിക്കും ഇവയുടെ ചിറകുകളിൽ കണ്ണുപോലെ ഒരു വലിയ പൊട്ടുണ്ട്.
കൺപൊട്ടുകൾക്ക് ചുറ്റും ഒരു വെള്ള വലയവുമുണ്ട്.
ചിത്രശാല ജീവിത ചക്രം മുട്ട പുഴു പുഴു പുഴു പുഴു പ്യൂപ്പ പ്യൂപ്പ (മുതുകുവശം) പ്യൂപ്പ (ഉദരവശം) പ്യൂപ്പ (വശം) പ്യൂപ്പ (വശം) ശലഭം(ഉദരവശം) ശലഭം(മുതുകുവശം) അവലംബം ↑ ↑ ↑ {{ cite web }} : Cite has empty unknown parameter: | dead-url= ( help ) 1 2 1 2 ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ പുറം കണ്ണികൾ Wikimedia Commons has media related to Mycalesis junonia .
പാണിവാദതിലകം നാരായണൻ നമ്പ്യാർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
പാനിവാദതിലകം നാരായണൻ നമ്പ്യാർ.
മിഴാവിലെ കുലപതി, കൂടിയാട്ടം, ചാക്യാർ കൂത്ത് എന്നിവയിൽ അഗാധമായ അറിവ്.
മിഴാവിൽ തായംബകക്ക് രൂപം കൊടുത്ത കലാകാരൻ.
ഗുരു മാണി മാധവ ചാക്യാരുടെ മൂത്ത പുത്രൻ.
മന്ത്രാങ്കം കൂത്ത്‌ , ശ്രീകൃഷ്ണ ചരിതം നങ്ങ്യാർ കൂത്ത് തുടങ്ങിയ പുസ്തകങ്ങൾ എഴുതിയിട്ടുണ്ട്.
പാണ്ടനാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pandanad_Gramapanchayat
ആലപ്പുഴ ജില്ലയിലെ ചെങ്ങന്നൂർ താലൂക്കിൽ ചെങ്ങന്നൂർ ബ്ളോക്കിലാണ് 10.39 ച.
വിസ്തൃതിയുള്ള പാണ്ടനാട് ഗ്രാമപഞ്ചായത്ത് സ്ഥിതി ചെയ്യുന്നത്.
1962 ജനുവരി ഒന്നാം തീയതി രൂപീകൃതമായ ഈ ഗ്രാമപഞ്ചായത്ത് പാണ്ടനാട്  വില്ലേജിൽ ഉൾപ്പെടുന്നു.
അതിരുകൾ കിഴക്ക് - ചെങ്ങന്നൂർ നഗരസഭ പടിഞ്ഞാറ് - പത്തനംതിട്ട ജില്ലയിലെ കടപ്ര പഞ്ചായത്ത് വടക്ക് -  തിരുവൻവണ്ടൂർ പഞ്ചായത്ത് തെക്ക്‌ - പുലിയൂർ , ബുധനൂർ പഞ്ചായത്തുകൾ വാർഡുകൾ പ്രമട്ടക്കര പാണ്ടനാട് കോട്ടയം മാടവന പ്രയാർ മുതവഴി വൻമഴി ഈസ്റ്റ്‌ വൻമഴി വെസ്റ്റ്‌ മിത്രമഠം കീഴ്വൻമഴി ഈസ്റ്റ്‌ കീഴ്വൻമഴി വെസ്റ്റ്‌ പാണ്ടനാട്‌ ഈസ്റ്റ്‌ പാണ്ടനാട്‌ വെസ്റ്റ്‌ ഇല്ലിമല സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് ചെങ്ങന്നൂർ വിസ്തീര്ണ്ണം 10.39 ചതുരശ്ര കിലോമീറ്റർ ജനസംഖ്യ 12.039 പുരുഷന്മാർ 5837 സ്ത്രീകൾ 6202 ജനസാന്ദ്രത 1159 സ്ത്രീ : പുരുഷ അനുപാതം 1063 സാക്ഷരത 98% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pandanadpanchayat Archived 2016-03-11 at the Wayback Machine .
പാണ്ടനുറുമ്പ് ഇംഗ്ലീഷ് വിലാസം https://ml.wikipedia.org/wiki/Panda_Ant
വെൽവറ്റ് ആന്റ് വിഭാഗത്തിൽ ഉൾപ്പെടുന്ന ഒരിനം പ്രാണിയാണ് പാണ്ടനുറുമ്പ് അഥവാ പാണ്ട ആന്റ് ( ശാസ്ത്രീയനാമം : Euspinolia militaris ) .
കറുപ്പും വെളുപ്പും കലർന്ന രോമങ്ങൾ പാണ്ടകൾക്ക് സമാനമാണ്.
തെക്കെ അമേരിക്കയാണ് ഇവയുടെ സ്വദേശം.
പാണ്ടിക്കാട് മിലിട്ടറി ക്യാമ്പ് ആക്രമണം പാണ്ടിക്കാട് യുദ്ധം എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
1921 ലെ മലബാർ കലാപത്തിലെ ഒരു സുപ്രധാന സംഭവമാണ് പാണ്ടിക്കാട് മിലിട്ടറി ക്യാമ്പ് ആക്രമണം അല്ലെങ്കിൽ പാണ്ടിക്കാട് യുദ്ധം എന്നറിയപ്പെടുന്നത്.
1921 നവംബർ 14നാണ് പ്രസ്തുത ആക്രമണം അരങ്ങേറിയത്.
മലബാർ കലാപത്തിന്റെ രണ്ടാം ഘട്ടത്തിലായിരുന്നു പ്രസ്തുത സംഭവം.
1921ആഗസ്റ്റ്‌ അവസാനത്തോടെ മലബാർ കലാപത്തിലെ രക്തചോരിച്ചിലുകൾ തൽക്കാലത്തേക്ക് കെട്ടടങ്ങിയെങ്കിലും ബ്രിട്ടീഷുകാർ കലാപകാരികളെ പിടിക്കൂടുവാൻ ഇറങ്ങിയപ്പോൾ വീണ്ടും കലാപകാരികൾ ആക്രമണം അഴിച്ചുവിട്ടു.
പലയിടത്തും ബ്രിട്ടീഷ് - മാപ്പിള ഖിലാഫത്ത് കലാപകാരികൾ ഏറ്റുമുട്ടലുകൾ അരങ്ങേറി.
അവയിൽ ഏറ്റവും വലുതും പ്രധാനപ്പെട്ടതുമായിരുന്നു പാണ്ടിക്കാട് ഗൂർഖ മിലിട്ടറി ക്യാമ്പ് ആക്രമണം.
മലബാർ കലാപത്തിലെ കലാപകരികളുടെ നേതാവായിരുന്ന വാരിയൻ കുന്നത്ത് കുഞ്ഞഹമ്മദ് ഹാജിയുമായിച്ചേർന്നു ചെമ്പ്രശ്ശേരി തങ്ങളാണ് മിലിട്ടറി ക്യാമ്പ്  ആക്രമണത്തിന് പദ്ധതി തയ്യാറാക്കിയത്.
കൂട്ടിനു മുക്രി അയമു, പയ്യനാടൻ മോയീൻ എന്നിവരുമുണ്ടായിരുന്നു.
പാണ്ടിക്കാട് മൊയ്തുണ്ണിപ്പാടത്തിന് സമീപമുള്ള ചന്തപ്പുരയായിരുന്നു പ്രസ്തുത സൈനിക ക്യാമ്പ്.
മണ്ണുകൊണ്ട് ചുറ്റുമതിൽ നിർമിച്ചു കാവൽ ഏർപെടുത്തിയ സൈനിക ക്യാമ്പിൽ ഗറില്ല ആക്രമണമായിരുന്നു പ്ലാൻ ചെയ്തത്.
ചെമ്പ്രശ്ശേരി, കരുവാരക്കുണ്ട്, കീഴാറ്റൂർ തുടങ്ങിയ സ്ഥലങ്ങളിൽ നിന്ന് പ്രത്യേകം പരിശീലനം നേടിയെത്തിയ 400 പേരാണ് ക്യാമ്പ് ആക്രമണത്തിന് നിയോഗിക്കപ്പെട്ടത്.
1921 നവംബർ 14ന് പുലർച്ചെ അഞ്ചുമണിക്കാണ് ആക്രമണം നടന്നത്.
ക്യാമ്പിന്റെ ചുറ്റുമതിൽ പൊളിച്ചു അകത്തു കയറിയ മാപ്പിള കലാപകാരികൾ, തുടക്കത്തിൽ ശക്തമായ ആക്രമണം അഴിച്ചു വിട്ടു.
എന്നാൽ വിദഗ്ദ്ധ പരിശീലനം നേടിയ  പോരാട്ട വീര്യമേറിയ ഗൂർഖ സൈനികരാണ് ക്യാമ്പിൽ കൂടുതലുണ്ടായിരുന്നത്.
മാപ്പിളകലാപകാരികളുടെ പ്രതീക്ഷക്ക് വിരുദ്ധമായി വമ്പിച്ച ആയുധ ശേഖരവും ക്യാമ്പിലുണ്ടായിരുന്നു.
ആദ്യം ഒന്ന് പതറിയെങ്കിലും മനോനില വീണ്ടെടുത്ത ഗൂർഖ സൈനികർ മെഷീൻ ഗണ്ണുകളുപയോഗിച്ചു ശക്തമായി തിരിച്ചടി ആരംഭിച്ചതോടെ യുദ്ധഗതി മാറി മറിഞ്ഞു.
മണിക്കൂറുകൾ നീണ്ട ഏറ്റുമുട്ടൽ അവസാനിച്ചതോടെ അക്രമികളായ മാപ്പിളമാർ യുദ്ധത്തിൽ പരാജയപ്പെട്ടു.
ആക്രമണത്തിൽ ബ്രിട്ടീഷ് സൈനിക മേധാവി ക്യാപ്റ്റൻ അവ്റെലിയും അഞ്ചു സൈനികരും കൊല്ലപ്പെട്ടു.
മുപ്പത്തിനാലു പേർക്ക് പരിക്ക് പറ്റി.
മാപ്പിള ഭാഗത്ത് നിന്ന് കൊല്ലപ്പെട്ടവരുടെ എണ്ണം 200 അടുത്തായിരുന്നു.
സ്വാതന്ത്ര സമര സേനാനിയും മാതൃഭൂമിയുടെ ആദ്യകാല പത്രാധിപരുമായ കെ. മാധവൻ നായർ ഈ പോരാട്ടത്തെ കുറിച്ച് എഴുതിയത് ഇങ്ങനെയായിരുന്നു.
കുഞ്ഞഹമ്മദ് ഹാജിയുടെയും ചെമ്പ്രശ്ശേരി തങ്ങളുടെയും സംയുക്ത നേതൃത്വത്തിൽ മാപ്പിളമാർ ക്യാമ്പ് ആക്രമിച്ചപ്പോൾ ഗുർഖാസൈന്യം അകത്തുണ്ടായിരുന്നു.
സാധാരണ ബ്രിട്ടീഷ് പട്ടാളക്കാരായിരുന്നു അവിടെയുണ്ടായിരുന്നതെങ്കിൽ അവർക്കൊരിക്കലും മാപ്പിളമാരുടെ ഈ കടന്നാക്രമണത്തെ പ്രതിരോധിക്കാനാകുമായിരുന്നില്ല.
എന്നാൽ എതിരാളികളെ നേരിടുന്നതിൽ അതീവ വൈദഗ്ദ്ധ്യം നേടിയ ഈ ഗൂർക്കകൾശക്തമായി തിരിച്ചടിച്ചപ്പോൾ മലബാർ കണ്ട ആ കലാപശ്രമവും പരാജയത്തിൽ കലാശിച്ചു.
പാണിയേലി പോര് ഇംഗ്ലീഷ് വിലാസം https://ml.wikipedia.org/wiki/Paniyeli_Poru പാണിയേലി പോരിന്റെ പ്രവേശന കവാടം
എറണാകുളം ജില്ലയിലെ ഒരു വിനോദസഞ്ചാരകേന്ദ്രമാണ് പാണിയേലി പോര് .
ജില്ലയിലെ പെരുമ്പാവൂരിൽ നിന്ന് ഏകദേശം 23 കിലോമീറ്റർ അകലെയായി കൂവപ്പടി ബ്ളോക്ക് പഞ്ചായത്തിലെ വേങ്ങൂർ ഗ്രാമപഞ്ചായത്തിൽ പെരിയാർ നദിയിലാണ് പോര് സ്ഥിതി ചെയ്യുന്നത്.
പാറക്കെട്ടുകൾ നിറഞ്ഞ പെരിയാർ നദിയും അതിലെ ചെറിയ തുരുത്തുകളും വെള്ളച്ചാട്ടവും കല്ലോടികുഴികളും ഇവിടുത്തെ പ്രധാന ഘടകങ്ങളാണ്.
പാണിയേലി പോരിന്റെ ഒരു ദൃശ്യം
കേരളത്തിലെ ടൂറിസം മാപ്പിൽ പാണിയേലി പോരിനു ഇതു വരെ സ്ഥാനം നൽകിയിട്ടില്ല.
എങ്കിലും നിരവധി ആളുകൾ സന്ദർശിക്കുന്ന ഇവിടം അപകടം നിറഞ്ഞതാണ്.
ജലം നിരന്തരം ഒഴുകുന്നതിനാൽ പാറക്കെട്ടുകളിൽ ശക്തമായ വഴുവഴുപ്പും പ്രദേശത്ത് വർദ്ധിച്ച അടിയൊഴുക്കുമാണ് അപടസാദ്ധ്യത വർദ്ധിപ്പിക്കുന്നത്.
വലിയ പാറകളിൽ തുരന്നതു പോലുള്ള ഗർത്തങ്ങൾ പുറമേ പലപ്പോഴും ദൃശ്യമാകുന്നില്ല.
ഇവിടെയും സമീപത്തുമായി ഇതുവരെ 90-ലധികം പേർ മരണപ്പെട്ടിട്ടുണ്ട് .
മുന്നറിയിപ്പില്ലാതെ പലപ്പോഴും ഭൂതത്താൻ കെട്ട് അണക്കെട്ട് തുറന്നുവിടുന്നതിനാൽ പുഴയിലിറങ്ങുന്നത് നിരോധിച്ചിട്ടുണ്ട്.
പെരുമ്പാവൂരിൽ നിന്ന്‌ കുറുപ്പംപടി , മനയ്‌ക്കപ്പടി , വേങ്ങൂർ , കൊമ്പനാട്‌ , ക്രാരിയേലി തെക്കേക്കവല എന്നീ സ്‌ഥലങ്ങളിലൂടെ സഞ്ചരിച്ച് പാണിയേലിയിലെത്തിച്ചേരാം.
വനം വകുപ്പിന്റെ കൗണ്ടറിൽ നിന്ന്‌ പാസ് മൂലമാണ് ഇവിടെ പ്രവേശനം അനുവദിച്ചിരിക്കുന്നത്.
സമീപത്തായുള്ള വനം വകുപ്പ് ചെക്ക് പോസ്റ്റ് വരെയാണ് വാഹനങ്ങൾക്കു പ്രവേശനം.
കോതമംഗലത്തുനിന്നും ഓടക്കാലിയിൽ  നിന്നുതിരിഞ്ഞ് ഓടക്കാലികവലയിലൂടെ മേയക്കപ്പാല ഇവിടെ നിന്ന്  ഏകദേശം 4 കിലോമീറ്റർ സഞ്ചരിച്ച് പാണീയേലിപോരിൽ എത്താവുന്നതാണ് കല്ലാടിക്കുഴി ഒരു കല്ലാടിക്കുഴി
പാണിയേലിപോരിന്റെ ഒരാകർഷണമാണ് അവിടെയുള്ള കല്ലാടിക്കുഴികൾ.
ശക്തമായ ഒഴുക്കിൽ പാറയുടെ മുകളിൽ പെട്ടുപോകുന്ന വലിയകല്ലുകൾ തിരിഞ്ഞു കുഴിരൂപപ്പെടുകയും പിന്നീട് അതിനകത്തുപെട്ടുപോകുന്ന കല്ലുകൾ അതിനകത്തുകിടന്നാടി കുഴി വലുതാകുകയും ചെയ്യുന്നു.
ചിത്രശാല പാണിയേലിപോരു ദൃശ്യം കല്ലാടിക്കുഴിയുടെ മറ്റൊരു ചിത്രം അവലംബം പുറത്തേക്കുള്ള കണ്ണികൾ Paaniyeli Poru എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാണ്ടിക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pandikkad_Gramapanchayat പാണ്ടിക്കാട് ഗ്രാമപഞ്ചായത്ത് 11°07′02″N 76°13′59″E ﻿ / ﻿ 11.11712°N 76.23305°E ﻿ / 11.11712; 76.23305 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല മലപ്പുറം വില്ലേജ് {{{വില്ലേജ്}}} താലൂക്ക്‌ ഏറനാട് ബ്ലോക്ക് നിയമസഭാ മണ്ഡലം മഞ്ചേരി ലോകസഭാ മണ്ഡലം മലപ്പുറം ഭരണസ്ഥാപനങ്ങൾ പ്രസിഡന്റ് UDF വൈസ് പ്രസിഡന്റ് സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ 23 എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 676521 +0483 സമയമേഖല UTC +5:30 പ്രധാന ആകർഷണങ്ങൾ
മലപ്പുറം ജില്ലയിലെ ഏറനാട് താലൂക്കിൽ വണ്ടൂർ ബ്ലോക്കിലാണ് 57.01 ചതുരശ്ര കിലോമീറ്റർ വിസ്തീർണ്ണമുള്ള പാണ്ടിക്കാട് ഗ്രാമപഞ്ചായത്ത് സ്ഥിതി ചെയ്യുന്നത്.
നിയമസഭ മണ്ഡലം മഞ്ചേരിയും ലോകസഭാ മണ്ഡലം മലപ്പുറം ആണ്.
സംസ്ഥാന പാത വളാഞ്ചേരി - നിലമ്പൂർ - പാലക്കാട് - കോഴിക്കോട് പാണ്ടിക്കാട് പട്ടണത്തിലൂടെ കടന്നുപോകുന്നു.
ഏറ്റവുമടുത്ത റെയിൽവേ സ്റ്റേഷൻ പട്ടിക്കാടും എയർ പോട്ട് കോഴിക്കോടുമാണ് .
മലപ്പുറത്ത് SRF സ്ഥിതി ചെയ്യുന്നത്  പാണ്ടിക്കാട് ഗ്രാപഞ്ചായത്തിൽ ആണ്.
അതിരുകൾ കിഴക്ക് - കാളികാവ് ഗ്രാമപഞ്ചായത്ത് , തുവ്വൂർ ഗ്രാമപഞ്ചായത്ത് , എടപ്പറ്റ ഗ്രാമപഞ്ചായത്ത് പടിഞ്ഞാറ് – മഞ്ചേരി നഗരസഭ , തൃക്കലങ്ങോട് ഗ്രാമപഞ്ചായത്ത് , ആനക്കയം ഗ്രാമപഞ്ചായത്ത് തെക്ക്‌ - കീഴാറ്റൂർ ഗ്രാമപഞ്ചായത്ത് , എടപ്പറ്റ ഗ്രാമപഞ്ചായത്ത് വടക്ക് – പോരൂർ ഗ്രാമപഞ്ചായത്ത് ==ഗ്രാമങ്ങൾ== പാണ്ടിക്കാട് ചെമ്പ്രശ്ശേരി വെട്ടിക്കാട്ടിരി വെല്ലുവാങ്ങാട് തൊടികപുലം കൊലപ്പറമ്പ് വാർഡുകൾ വെട്ടിക്കാട്ടിരി മണ്ടകക്കുന്ന് കൊടശ്ശേരി വടക്കേതല മുക്കട്ട താലപ്പൊലപറമ്പ് തെയ്മ്പാടിക്കുത്ത് ചെമ്പ്രശ്ശേരി ഈസ്റ്റ്‌ ഒടോമ്പറ്റ വിലങ്ങംപൊയിൽ പൂളമണ്ണ പെരുമ്പുല്ല് പൂക്കുത്ത് കിഴക്കേ പാണ്ടിക്കാട് പുളിക്കലപ്പറമ്പ് വളരാട് കക്കുളം പയ്യപറമ്പ് പാണ്ടിക്കാട് ടൗൺ വളളിക്കാപറമ്പ് തമ്പാനങ്ങാടി വെല്ലുവാങ്ങാട് തറിപ്പടി പറമ്പൻപൂള മെമ്പർമാർ 01 - വെട്ടിക്കാട്ടിരി - സൈനുൽ ആബിദ് - IUML 02 - മണ്ടകകുന്ന് - സുനീറ - LDF 03 - വടക്കേതല - സലീൽ പി - IUML 04 - മുക്കട്ട - അസ്‌കർ - UDF 05 - താലപ്പൊലിപ്പറമ്പ് - സുരേന്ദ്രൻ - LDF 06 - തെയ്യാമ്പടിക്കുത്ത് - സുഹ്‌റ - LDF 07 - ചെമ്പ്രശ്ശേരി ഈസ്റ്റ്‌ - ശ്രീദേവി - LDF 08 - ഒടോമ്പാറ്റ - ശങ്കരൻ - CPM 09 - വിലങ്ങംപൊയിൽ - സുബൈദ - LDF 10 - പൂളമണ്ണ - റിൻസി - UDF 11 - പെരുമ്പുല്ല് - വിജയകുമാരി - LDF 12 - പൂക്കുത്ത് - ടി കെ റാബിയത്ത് - UDF 13 - കിഴക്കേ പാണ്ടിക്കാട് - ഗിരീഷ് - UDF 14 - പുളിക്കലപറമ്പ് - സുനീർ - UDF 15 - വളരാട് - കൃഷ്ണജ - LDF 16 - കക്കുളം - കെ കെ സദഖത്ത് - UDF 17 - പയ്യപറമ്പ് - മജീദ് മാസ്റ്റർ - INC 18 - പാണ്ടിക്കാട് ടൗൺ - റമീസ - UDF 19 - വള്ളിക്കാപറമ്പ് - രോഹിൽനാഥ്‌ - INC 20 - തമ്പാനങ്ങാടി - അനീറ്റ ദീപ്തി - INC 21 - വെള്ളുവങ്ങാട് - ആയിഷുമ്മ - IUML 22 - തറിപ്പടി - പി എച്ച് ഷമീം - ഇകുംൽ 23 - പറമ്പൻപൂള - പ്രേമലത - INC ഭരണം
പാണ്ടിക്കാട് പഞ്ചായത്ത് നിലവിൽ ഭരിക്കുന്നത് UDF ഭരണ സമിതി ആണ്.
മുൻ ധാരണ പ്രകാരം രണ്ടര വർഷം വീതം കോൺഗ്രസ്സും മുസ്ലിം ലീഗും പ്രസിഡന്റ് പദം പങ്കിടുന്നു.
ആദ്യത്തെ രണ്ടര വർഷം പൂക്കുത്ത്(12) വാർഡിലെ ടി.കെ റാബിയത്ത്(INC) പ്രസിഡന്റും തറിപ്പടി(22) വാർഡിലെ P.H ഷമീം(IUML) വൈസ് പ്രസിഡന്റും ആയിരുന്നു.
നിലവിൽ പാണ്ടിക്കാട് ടൗൺ 18ആം വാർഡ് മെമ്പർ ടി.സി റമീഷ പഞ്ചായത്ത് പ്രസിഡന്റും (IUML) 16ആം (കക്കുളം) വാർഡിലെ കെ. കെ സദഖത്ത്(INC) വൈസ്  പ്രസിഡന്റുമാണ്.
സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് വണ്ടൂർ വിസ്തീര്ണ്ണം 57.01 ചതുരശ്ര കിലോമീറ്റർ ജനസംഖ്യ 40,721 പുരുഷന്മാർ 20,222 സ്ത്രീകൾ 20,499 ജനസാന്ദ്രത 714 സ്ത്രീ : പുരുഷ അനുപാതം 1014 സാക്ഷരത 89.87% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pandikkadpanchayat Archived 2013-11-30 at the Wayback Machine .
പാണിനീയപ്രദ്യോതം ഇംഗ്ലീഷ് വിലാസം https://ml.wikipedia.org/wiki/Paniniya_pradyotham പാണിനീയ പ്രദ്യോതം
ഐ.സി. ചാക്കോ രചിച്ച മലയാള പുസ്തകമാണ് പാണിനീയ പ്രദ്യോതം .
1956 ൽ ഈ പുസ്തകത്തിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു.
ദീർഘകാലമായി ലഭ്യമല്ലാതിരുന്ന പുസ്തകം 2012 ൽ കേരള ഭാഷാ ഇൻസ്റ്റിറ്റ്യൂട്ട് പുന പ്രസിദ്ധീകരിച്ചിട്ടുണ്ട്.
പാണിനി സൂത്രങ്ങളുടെ സമഗ്രമായ വ്യാഖ്യാനമാണിത്.
പാണിനിയുടെ ഗ്രന്ഥം ലളിതമായി തയ്യാറാക്കിയതാണ് പാണിനീയ പ്രദ്യോതം.
സംസ്കൃതം പഠിക്കാനാഗ്രഹിക്കുന്ന ഏതൊരാൾക്കും പ്രയോജനപ്പെടുന്ന ഗ്രന്ഥമാണിത് .
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം അവലംബം
പാണൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഡിസംബർ മുതൽ തുടരുന്നു.
കാസറഗോഡ് ജില്ലയിലെ മുളിയാർ പഞ്ചായത്തിലെ ഒരു ഗ്രാമമാണ്‌ പാണൂർ.
കമുക് കൃഷിയാണ് പ്രധാന കാർഷിക വിള.
ജി എൽപി സ്കൂൾ പാണൂർ ആണ് ഏക സർക്കാർ സ്ഥാപനം .
എ കെ ജി സ്മാരക ഗ്രന്ഥശാല ഗ്രാമ കേന്ദ്രത്തിൽ സ്ഥിതി ചെയ്യുന്നു .
ഇവിടെ പത്തായിരത്തിൽ പരം പുസ്തകങ്ങൾ ഉണ്ട് .
ബനലത സെൻ ഇംഗ്ലീഷ് വിലാസം https://ml.wikipedia.org/wiki/Banalata_Sen
ബംഗാളി കവിയും കഥാകൃത്തുമായിരുന്ന ജീബനാനന്ദ ദാസിന്റെ ഏറെ ജനപ്രീതിയാർജ്ജിച്ച കവിതയാണ് ബനലത സെൻ .
ഈ രചന പ്രസിദ്ധീകരിക്കപ്പെട്ടത് 1935-ൽ കവിത എന്ന മാസികയിലാണ്.
പിന്നീട്, ഈ കവിതയടങ്ങുന്ന, ഇതേ പേരിലുളള ഒരു കവിതാസമാഹാരം 1942-ൽ പുറത്തിറങ്ങി.
1952--ൽ ഇറങ്ങിയ  ഈ പുസ്തകത്തിന്റെ രണ്ടാം പതിപ്പിനു വേണ്ടി പുറംചട്ട തയ്യാറാക്കിയത് സത്യജിത് റേ ആയിരുന്നു.
സഹസ്രാബ്ദങ്ങളായി അലഞ്ഞുതിരിയേണ്ടി വന്ന, ക്ളാന്തനായ യാത്രക്കാരന് ആശ്വാസമരുളുന്ന നാട്ടോറിലെ ബനലത സെന്നിനെ ക്കുറിച്ചുളള  പഠനങ്ങളും ചർച്ചകളും സാഹിത്യലോകത്ത് ഇന്നും സജീവമാണ്.
കവിതയുടെ ഇംഗ്ളീഷു പരിഭാഷ ലഭ്യമാണ്.
അവലംബം ↑ ↑ {{ cite book }} : Check date values in: | year= ( help ) ; Missing pipe in: | year= ( help ) ↑ ↑ ↑
ബനാന കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Banana_massacre
1928 ഡിസംബർ ആറാം തീയതി കൊളംബിയയിലെ യുണൈറ്റഡ് ഫ്രൂട്ട് കമ്പനിയിൽ സമരം ചെയ്ത തൊഴിലാളികളെ വിധ്വംസന പ്രവർത്തികൾ ചെയ്തു എന്നാരോപിച്ച് കൊളംബിയൻ സേന വെടിവെച്ചു കൊല്ലുകയുണ്ടായി, ഈ സംഭവം ബനാന കൂട്ടക്കൊല (Banana massacre ) എന്നറിയപ്പെടുന്നു.
സമാധാന പരമായി സമരം ചെയ്തുകൊണ്ടിരുന്ന തൊഴിലാളികളെ കൊളംബിയയിലെ അമേരിക്കൻ ഉദ്യോഗസ്ഥരും, യുണൈറ്റഡ് ഫ്രൂട്ട് കമ്പനി ഉദ്യോഗസ്ഥരും ചേർന്ന് കമ്യൂണിസ്റ്റ് ബന്ധമുള്ള തീവ്രവാദികൾ എന്നു മുദ്രകുത്തുകയായിരുന്നു.
കമ്പനിയുടെ സുഗമമായ പ്രവർത്തനത്തിനു, കൊളംബിയ സർക്കാർ ആവശ്യമായ നടപടികൾ എടുത്തില്ലെങ്കിൽ അമേരിക്ക ഈ പ്രശ്നത്തിൽ ഇടപെടുമെന്നു കാണിച്ചു കൊളംബിയൻ സർക്കാരിനു ടെലഗ്രാം സന്ദേശമയച്ചു.
തുടർന്ന കൊളംബിയൻ സർക്കാർ നടത്തിയ പട്ടാള ഇടപെടലിൽ 2000 ഓളം തൊഴിലാളികൾ വെടിവെപ്പിൽ കൊല്ലപ്പെട്ടു.
ഏകാന്തതയുടെ നൂറ് വർഷങ്ങൾ എന്ന നോവലിൽ ഗബ്രിയേൽ ഗർസിയ മാർക്വേസ് സംഭവത്തെപ്പറ്റി പ്രതിപാദിച്ചിട്ടുണ്ട്.
1928 ൽ വാഴക്കൃഷിത്തോട്ടത്തിലെ തൊഴിലാളികൾ ഒന്നടങ്കം പണിമുടക്കാരംഭിച്ചു.
മെച്ചപ്പെട്ട ജീവിത സാഹചര്യം, എട്ടു മണിക്കൂർ ജോലി, എഴുതി തയ്യാറാക്കിയ കരാർ, ആഴ്ചയിൽ ആറു ദിവസം മാത്രം ജോലി എന്നിവയായിരുന്നു അവരുടെ ആവശ്യങ്ങൾ.
രാജ്യം കണ്ട ഏറ്റവും വലിയൊരു പണിമുടക്കായി അതു മാറുകയായിരുന്നു.
ലിബറൽ പാർട്ടിയിലെ തീവ്ര നിലപാടുകൾ വച്ചു പുലർത്തുന്ന അംഗങ്ങളും, കമ്മ്യൂണിസ്റ്റു പാർട്ടിയിലെ അംഗങ്ങളും സമരത്തിനു അനുഭാവം പ്രകടിപ്പിച്ചു പങ്കു ചേർന്നു.
സമരത്തെ നേരിടാൻ കൊളംബിയൻ സർക്കാർ സൈന്യത്തെ നിയോഗിച്ചു.
സൺഡേ പ്രാർത്ഥനക്കുശേഷം തടിച്ചു കൂടിയ ജനങ്ങൾക്കു നേരെ പട്ടാളം നാലുപാടു നിന്നും യന്ത്രതോക്കുകൾ കൊണ്ടു വെടിയുതിർത്തു.
ഈ സൈനിക നടപടിയിൽ 47 പേർ മരിച്ചു എന്നതായിരുന്നു സർക്കാരിന്റെ ഔദ്യോഗിക ഭാഷ്യം.
എന്നാൽ യഥാർത്ഥ മരണസംഖ്യ ഇന്നും അഞ്ജാതമാണ്.
മരണസംഖ്യ 2000 വരെ ഉയർന്നേക്കാമെന്ന് ഇതിനെക്കുറിച്ച് സമഗ്രമായി പഠനം നടത്തിയവർ പറയുന്നു.
മൂവായിരത്തിലധികം ആളുകൾ മരിച്ചിട്ടുണ്ടാവാമെന്ന് അന്ന് രക്ഷപ്പെട്ടവരിൽ ചിലർ സാക്ഷ്യപ്പെടുത്തുന്നു.
യഥാർത്ഥ സംഖ്യ പുറംലോകം അറിയാതിരിക്കാൻ ജഡങ്ങൾ കടലിലെറിഞ്ഞിട്ടുണ്ടാവാമെന്നും അവർ പറയുന്നു.
ബനാറസി പട്ടുസാരി ഇംഗ്ലീഷ് വിലാസം https://ml.wikipedia.org/wiki/Banarasi_saris Sari from Varanasi (Banaras), silk and gold-wrapped silk yarn with supplementary weft brocade ( zari )
ബനാറസിൽ നെയ്യുന്ന പ്രത്യേക തരം പട്ടുസാരികളാണ് ബനാറസി പട്ടുസാരി .
ഇതിനെ കാശികാ പട്ട് എന്നും അറിയപ്പെടുന്നു..
ഇന്ത്യയിലെയും ലോകത്തിലെയും തന്നെ വളരെ കേഴ്വികേട്ട ഒരിനം നിർമ്മാണവിദ്യയാണ് ഈ സാരികളുടെ പ്രത്യേകത.
സ്വർണ്ണവും വെള്ളിയും കൊണ്ടുള്ള നൂലുകൾ ഉപയോഗിച്ചാണ് ഈ സാരികളിലെ ചിത്രവേലകൾ തീർക്കുന്നത്.
ബി.സി. രണ്ടാം നൂറ്റാണ്ടിൽ പതഞ്ജലി കാശികാ പട്ടിനെ പറ്റി എഴുതിയിട്ടുണ്ട്.
നിർവ്വാണത്തിനു ശേഷം ഗൗതമ ബുദ്ധന്റെ ഭൗതിക ശരീരം പൊതിഞ്ഞതും ഇതേ പട്ടുകൊണ്ടാണെന്നാണ് പറയപ്പെടുന്നത്.
പതിനേഴാം നൂറ്റാണ്ടിൽ ഗുജറാത്തിൽ നിന്നും കുടിയേറിയ നെയ്ത്തുകാരാണ് ബനാറസ് പട്ടിനെ പ്രസിദ്ധമാക്കിയത്.
18-ഉം 19-ഉം നൂറ്റാണ്ടുകളിൽ ബസാറസ് പട്ടു വ്യവസായം ത്വരിതഗതിയിൽ വളർന്നു പന്തലിച്ചു.
മുഗൾ രാജാക്കന്മാരുടെ കാലത്തും ഈ പട്ടിന് വളരെ നല്ല പരിഗണന കിട്ടിയിരുന്നു.
2015-ലെ കണക്കനുസരിച്ച് 12 ലക്ഷം തൊഴിലാളികൾ പ്രത്യക്ഷമായോ പരോക്ഷമായോ പട്ടു നിർമ്മാണത്തിൽ വ്യാപൃതരാണ്.
ബനാറസ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Banaras_(2009_film)
നേമം പുഷ്പരാജിന്റെ സംവിധാനത്തിൽ വിനീത് , ദേവൻ , കാവ്യ മാധവൻ , നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പുറത്തിറങ്ങിയ, നൃത്തത്തിനും സംഗീതത്തിനും പ്രാധാന്യമുള്ള, ഒരു മലയാളചലച്ചിത്രമാണ് ബനാറസ് .
കാശി ഫിലിംസിന്റെ ബാനറിൽ എം.ആർ. നായർ നിർമ്മാണം ചെയ്ത ഈ ചിത്രം അരോമ റിലീസ് വിതരണം ചെയ്തിരിക്കുന്നു.
എം.ആർ. നായർ ആണ് ഈ ചിത്രത്തിന്റെ കഥാകാരൻ.
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ചെറിയാൻ കൽ‌പകവാടി ആണ്.
അഭിനേതാക്കൾ വിനീത് – ഹരി ദേവൻ – ബാലകൃഷ്ണൻ നായർ നെടുമുടി വേണു – എം.കെ. മേനോൻ ജഗതി ശ്രീകുമാർ വിജയ് മേനോൻ – പ്രൊഫ. ആനന്ദകൃഷ്ണൻ ഹരിശ്രീ അശോകൻ – പരോപകാരം പോൾ സുരേഷ് കൃഷ്ണ – കൃഷ്ണചന്ദ് സുരാജ് വെഞ്ഞാറമൂട് – സ്വാമി ഭോഗാനന്ദ ചതി അനൂപ് ചന്ദ്രൻ – ചന്ദ്രൻ കാവ്യ മാധവൻ – അമൃത നവ്യ നായർ – ദേവു കലാരഞ്ജിനി – മാലതി ഊർമ്മിള ഉണ്ണി സംഗീതം
ഗിരീഷ് പുത്തഞ്ചേരി , പിറപ്പൻ‌കോട് മുരളി എന്നിവർ എഴുതിയ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്.
പശ്ചാത്തലസംഗീതം ചെയ്തിരിക്കുന്നത് ഔസേപ്പച്ചൻ .
ഗാനങ്ങൾ മധുരം ഗായതി മീര – സുദീപ് കുമാർ , ശ്രേയ ഘോഷാൽ ശിവഗംഗേ ശിവാംഗനേ – കെ.ജെ. യേശുദാസ് ചാന്ത് തൊട്ടില്ലേ നീ ചന്ദനം തൊട്ടില്ലേ – ശ്രേയ ഘോഷാൽ , കോറസ് കൂവരം കിളി പൈതലേ – വിജയ് യേശുദാസ് , ശ്വേത മോഹൻ തിരിചീ നസർ – ഉസ്താദ് ഫയാസ് ഖാൻ ശിവ ഗംഗേ ശിലാംഗനേ – സുജാത മോഹൻ ഫോക്ക് ഡ്രാമ – സുദീപ് കുമാർ (ഗാനരചന: പിറപ്പൻ‌കോട് മുരളി ) അണിയറ പ്രവർത്തകർ ഛായാഗ്രഹണം: പി. സുകുമാർ ചിത്രസം‌യോജനം: പി.സി. മോഹനൻ കല: നേമം പുഷ്പരാജ് വസ്ത്രാലങ്കാരം: മനോജ് ആലപ്പുഴ , സായി നൃത്തം: ശാന്തി , കുമാർ സംഘട്ടനം: മാഫിയ ശശി ലാബ്: ചിത്രാഞ്ജലി എഫക്റ്റ്സ്: മുരുകേഷ് ശബ്ദലേഖനം: ആനന്ദ് ബാബു ഡി.ടി.എസ്. മിക്സിങ്ങ്: ഹരികുമാർ വാർത്താപ്രചരണം: വാഴൂർ ജോസ് , എം.എസ്. ദിനേശ് എക്സിക്യൂട്ടീവ് പ്രൊഡ്യൂസർ: പ്രതീഷ് ആർ. നായർ കോ-പ്രൊഡ്യൂസർ: ഡോ. വി. ശശികുമാർ ലെയ്‌സൻ: കാർത്തിക് ചെന്നൈ പുരസ്കാരങ്ങൾ
ഈ ചിത്രത്തിലെ "ചാന്തു തൊട്ടില്ലേ" എന്ന ഗാനത്തിന്‌ ശ്രേയ ഘോഷാൽ 2009-ലെ മികച്ച പിന്നണിഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം നേടി പുറത്തേക്കള്ള കണ്ണികൾ ബനാറസ് ഇന്റർനെറ്റ് മൂവി ഡാറ്റാബേസിൽ ബനാറസ് – മലയാളസംഗീതം.
ബനശങ്കരി അമ്മ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Banashankari_Amma_Temple
കർണാടകയിലെ ബാഗൽക്കോട്ട് ജില്ലയിൽ ബദാമിക്ക് സമീപമുള്ള ചോളചഗട്ടിൽ സ്ഥിതിചെയ്യുന്ന ഒരു ഹിന്ദുക്ഷേത്രമാണ് ബനശങ്കരി ക്ഷേത്രം എന്നും അറിയപ്പെടുന്ന ബനശങ്കരി അമ്മ ക്ഷേത്രം ( കന്നഡ : ಬನಶಂಕರಿ ಅಮ್ಮನ ದೇವಸ್ಥಾನ) തിലകരണ്യ വനത്തിൽ സ്ഥിതി ചെയ്യുന്നതിനാൽ ഈ ക്ഷേത്രം ബനശങ്കരി അഥവാ വനശങ്കരി എന്നാണ് അറിയപ്പെടുന്നത്.
ക്ഷേത്രപ്രതിഷ്ഠ പാർവതിദേവിയുടെ അവതാരമായ ശകാംഭരി ( കന്നഡ : ಶಾಕಾಂಬರಿ) എന്നറിയപ്പെടുന്നു.
കർണാടകയിൽ നിന്നും അയൽ സംസ്ഥാനമായ മഹാരാഷ്ട്രയിൽ നിന്നും ഭക്തരെ ആകർഷിക്കുന്ന ഒരു ക്ഷേത്രമാണിത്.
ഏഴാം നൂറ്റാണ്ടിൽ ഈ ക്ഷേത്രം നിർമ്മിച്ച ബദാമി, ചാലൂക്യ രാജാക്കന്മാരുടെ കുലദേവത ബനശങ്കരിയായിരുന്നു.
ജനുവരി , ഫെബ്രുവരി മാസങ്ങളിൽ ബനശങ്കരി ജത്രെ എന്നറിയപ്പെടുന്ന വാർഷികോത്സവം ആഘോഷിക്കുന്നു.
ആഘോഷങ്ങളിൽ സാംസ്കാരിക പരിപാടികൾ, ബോട്ട് ഉത്സവം, രഥയാത്ര എന്നിവയുൾപ്പെടുന്നതു കൂടാതെ ക്ഷേത്രദേവതയെ രഥത്തിൽ നഗരത്തിനു ചുറ്റും പ്രദക്ഷിണം ചെയ്യിക്കുന്നു.
ബനശങ്കരി അഥവാ വനശങ്കരി, സംസ്കൃതം : വന ("വനം"), ശങ്കരി ( ശിവപത്നിയായ പാർവതി ) എന്നിങ്ങനെ രണ്ട് സംസ്കൃത പദങ്ങൾ കൂടിച്ചേരുന്നതാണ്.
തിലകരണ്യ വനത്തിൽ സ്ഥിതി ചെയ്യുന്നതിനാൽ ഈ ക്ഷേത്രം ബനശങ്കരി അഥവാ വനശങ്കരി എന്നാണ് അറിയപ്പെടുന്നത്.
വന-ബന എന്ന രൂപാന്തരീകരണം, കന്നഡയിൽ സംസ്കൃതത്തിൽ നിന്നും കടമെടുത്ത രണ്ടു പദങ്ങളാണ്.
"പച്ചക്കറി ദേവി" എന്നർത്ഥം വരുന്ന ശകാംബരി ആണ് മറ്റൊരു ജനപ്രീതിയുള്ള പേര്.
ശകാ, അംബരി എന്നീ രണ്ടു വാക്കുകൾ ചേരുന്നതിലൂടെ ശകാംബരി എന്ന പദം രൂപംകൊള്ളുന്നു.
സംസ്കൃതത്തിൽ, ശകാ എന്നുവെച്ചാൽ പച്ചക്കറിയൊ അല്ലെങ്കിൽ സസ്യഭക്ഷണമോ ആണ്.
അംബരി എന്നാൽ അർത്ഥം "one who wears or bears to the hungry."
കൂടുതൽ വിപുലീകരിക്കുമ്പോൾ ശകാ എന്ന പദം ഭ്രിയോടൊപ്പം ചേർത്തു ഉപയോഗിക്കുമ്പോൾ "ശകാംബരി" ലഭിക്കുന്നു.
(ശകാ= പച്ചക്കറികൾ, ഭക്ഷണം, ഭ്രി = പോഷണം).
ബാലവ്വ, ബനദവ്വ, സൺകാവ്വ, ശിരാവന്തി, ചൗഡമ്മ, വനദുർഗ എന്നീ പേരുകളിൽ ദേവതയെ നാട്ടുകാർ വിളിക്കുന്നു.
ദുർഗദേവിയുടെ ആറാമത്തെ അവതാരമാണ് ബനശങ്കരി എന്ന് പറയപ്പെടുന്നു.
ചരിത്രം 1855-ൽ ബനശങ്കരി ക്ഷേത്ര സമുച്ചയത്തിന്റെ പൂർണ ദൃശ്യം
ചരിത്രകാരന്മാർ യഥാർത്ഥ ക്ഷേത്രം 7-ാം നൂറ്റാണ്ടിലെ കല്യാണി ചാലൂക്യ കാലഘട്ടത്തിൽ ജഗദകമല്ല I 603 എ.ഡി.യിൽ ( എപ്പിഗ്രാഫിക് ലിഖിതങ്ങൾ പ്രകാരം) ദേവതയുടെ വിഗ്രഹം  സ്ഥാപിച്ചതായി രേഖപ്പെടുത്തിയിരിക്കുന്നു.
1750-ൽ മറാത്ത ഭരണാധികാരിയായ പരശുരാം അഗൽ ആണ് ഈ ക്ഷേത്രം പുതുക്കി പണിതത്.
വൈഷ്ണവ , ശൈവ സന്യാസി, ജൈന , ശാക്ത മതപരമായ ആചാരങ്ങളുടെ വിശ്വാസങ്ങൾക്ക് ഗംഭീര പിൻതുണ നൽകിയ ചാലൂക്യ ഭരണത്തിനു മുൻപുള്ളതാണ് യഥാർത്ഥ ക്ഷേത്രം എന്നാണ് പറയപ്പെടുന്നത്.
ശക്തിയുടെ സ്വരൂപമായി കണ്ടുകൊണ്ട് ബനശങ്കരിയെ അവരുടെ പൂജ്യദേവതയായി ആരാധിച്ചിരുന്നു.
ജഗദകമല്ല I നിരവധി കൂട്ടിച്ചേർക്കലുകൾ നടത്തി ക്ഷേത്രം പുതുക്കിപ്പണിതതെന്ന് എപ്പിഗ്രാഫിക് ലിഖിതങ്ങളിൽ രേഖപ്പെടുത്തിയിട്ടുണ്ട്.
AD 1019-ൽ ക്ഷേത്രത്തിന്റെ വടക്കുഭാഗത്ത് കന്നഡയിലുള്ള മറ്റൊരു ലിഖിതം രാഷ്ട്രകൂട രാജാവായ ഭീമാദേവയുടെ ധൈര്യത്തെക്കുറിച്ച് വിവരിക്കുന്നു.
ക്ഷേത്രത്തിലേക്കുള്ള പ്രവേശന കവാടത്തിലാണ് ദീപ സ്തംഭം (വിളക്ക് സ്തംഭം) സ്ഥിതി ചെയ്യുന്നത്.
ഒരു ലിഖിതപ്രകാരം ഇതിൻറെ നിർമ്മാണം നടത്തിയിരിക്കുന്നത് കേതിമയ്യ എന്ന യോദ്ധാവാണ്.
ഘടന ശകാംബരി ക്ഷേത്രത്തിന്റെ മുൻവശത്തുള്ള വാട്ടർ ടാങ്കിനരികിലെ ഗാർഡ് ടവറിനോടു ചേർന്ന ദീപ സ്റ്റംഭം (വിളക്ക് ടവർ)
ദ്രാവിഡ വാസ്തുവിദ്യാ ശൈലിയിലാണ് ക്ഷേത്രം പണിതത്.
പുനർനിർമ്മിച്ച ഘടന വിജയനഗര ശൈലിയിലാണ്.
ക്ഷേത്രത്തിന് ചുറ്റും എല്ലാ വശങ്ങളിലും വലിയ മതിൽ കാണപ്പെടുന്നു.
മുക്ത മണ്ഡപ (പോർട്ടിക്കോ), അർദ്ധ മണ്ഡപ (ശ്രീകോവിലിന്റെ മുൻവശത്ത് പ്രവേശന കവാടം), ശ്രീകോവിലിന്റെ മുകളിൽ വിമാന (ഗോപുരം) എന്നിവയാണ് പ്രധാന ഘടനകൾ.
ക്ഷേത്രത്തിലെ ശ്രീകോവിലിലെ പ്രധാന പ്രതിഷ്ഠ ബനശങ്കരി ദേവിയാണ്.
കാല്ക്കീഴിൽ ഒരു ഭൂതത്തെ ചവിട്ടികൊണ്ട് സിംഹത്തിന്റെ മുകളിൽ ഇരിക്കുന്നതായി ദേവിയെ കരിങ്കല്ല് ശിൽപത്തിൽ ചിത്രീകരിച്ചിരിക്കുന്നു.
ദേവിയുടെ എട്ട് കൈകളിൽ ത്രിശൂലം , ഡമരു (കൈ ചെണ്ട ), കപാൽപാത്ര (തലയോട്ടി), ഘണ്ട (വാർ ബെൽ), വേദഗ്രന്ഥങ്ങൾ, ഖഢ്ഗഖേത (വാളും പരിചയും) എന്നിവയും കാണപ്പെടുന്നു.
ഈ ദേവത ചാലൂക്യരുടെ കുലദേവിയായി കരുതപ്പെടുന്നു.
ദേവങ നെയ്ത്തുകാർ പ്രത്യേകിച്ച് ഈ ദേവിയെ വളരെ ബഹുമാനത്തോടെ കാണുന്നു.
ദശാസ്ഥ ബ്രാഹ്മണരുടെ കുലദേവതയായും ബനശങ്കരിയെ പൂജിക്കുന്നു.
പ്രവേശന കവാടത്തിൽ 360 അടി (109.7 മീ) സ്ക്വയർ ചുറ്റളവുള്ള പ്രാദേശികമായി ഹരീന്ദ്ര തീർത്ഥ എന്നറിയപ്പെടുന്ന ഹരിചന്ദ്ര തീർത്ഥ എന്ന ഒരു കുളം കാണപ്പെടുന്നു.
ഇതിനു ചുറ്റും മൂന്നു വശങ്ങളിലും കൽമണ്ഡപം (ഹാൾ) കാണാം.
കുളത്തിനു ചുറ്റും വൃത്താകൃതിയിലുള്ള ഒരു പാത പ്രദക്ഷിണ കാണാം.
കുളത്തിന്റെ പടിഞ്ഞാറ് ഭാഗത്ത് ക്ഷേത്രത്തിന്റെ മുൻവശത്തുള്ള തടാകതീരത്തും പ്രവേശന കവാടത്തിലും ദീപ ഗോപുരങ്ങൾ (ദീപ സ്തംഭങ്ങൾ) കാണാം.
കുളത്തിനരികിലെ ഗോപുരത്തിൽ അസാധാരണമായ ഗാർഡ് ടവറിൽ ഹിന്ദു-ഇസ്ലാമിക് രീതിയിലുള്ള വിജയനഗരത്തിൻറെ പ്രതിഫലനം കാണാം.
ഇത് വിക്ടറി ടവർ എന്നാണ് അറിയപ്പെടുന്നത്.
തിരുവെഴുത്തുകൾ ആയ സ്കന്ദ പുരാണം , പത്മപുരാണം എന്നിവയിൽ ദുർഗ്ഗമാസുരൻ തദ്ദേശീയരായ ആളുകളെ നിരന്തരം പീഡിപ്പിച്ചിരുന്നതായി പ്രതിപാദിച്ചിരിക്കുന്നു.
ദേവന്മാരോടുള്ള പ്രാർത്ഥനകളെ തുടർന്ന് ദുർഗ്ഗമാസുരനിൽ നിന്നും രക്ഷിക്കുന്നതിനായി ജനങ്ങളെ സഹായിക്കാനായി ദൈവം ദേവി ശകാംബരിയെ നിയോഗിച്ചു.
ദേവിയുടെ രൂപം, യാഗം (തീജ്വാല) വഴി, ശകാംബരിയുടെ രൂപത്തിൽ പ്രത്യക്ഷപ്പെട്ടു.
ഈ പ്രദേശത്ത് നടന്ന ഭീകരമായ ഏറ്റുമുട്ടലിലൂടെ ശകാംബരി ദുർഗ്ഗമാസുരനെ കൊല്ലുകയും സമാധാനം പുനഃസ്ഥാപിക്കുകയും ചെയ്തു.
ശിവനെ അനുഗമിക്കുന്ന പാർവതി ദേവിയുടെ അവതാരമായിട്ടാണ് ബനശങ്കരിയെ കണക്കാക്കപ്പെടുന്നത്.
ക്ഷേത്രത്തിന് ചുറ്റുമുള്ള വനങ്ങളിൽ തെങ്ങ് , കദളി വാഴയും , വെറ്റിലക്കൊടിയും , വൃക്ഷങ്ങളും വളരുന്നു.
കടുത്ത ക്ഷാമത്തിൽ ദേവി ജനങ്ങൾക്ക് വേണ്ടി പച്ചക്കറികളും ഭക്ഷണവും നൽകിയതായി പറയപ്പെടുന്നു.
അതിനാൽ ദേവിയ്ക്ക് ശകാംബരി എന്ന പേര് ലഭിച്ചു.
ബനശങ്കരി ജത്രേ ബനശങ്കരി ക്ഷേത്രത്തിന്റെ മുറ്റത്തെ, വിളക്ക് ഗോപുരത്തിലെ ദീപസ്തംഭം
എല്ലാ വർഷവും രഥയാത്ര നടക്കുന്ന വേളയിൽ മൂന്നു ആഴ്ചകൾ ക്ഷേത്ര പരിസരത്തിൽ നടക്കുന്ന മതപരമായ ഒരു സാംസ്കാരിക ആഘോഷമാണ് ബനശങ്കരി ജത്രേ ('ജത്ര' എന്നത് 'മേള' എന്നാണ്).
പുഷ്യ മാസത്തിൻറെ എട്ടാം ദിവസം ആരംഭിക്കുന്ന ഉത്സവം പൗർണ്ണമി ദിനത്തിൽ ആഘോഷിക്കുന്നു.
അത്തരമൊരു ഉത്സവത്തിന്റെ ആരംഭം സ്ഥിരീകരിക്കുന്നതിന് മുൻകാല വിവരങ്ങൾ ഒന്നും തന്നെ ലഭ്യമല്ല, പക്ഷേ ഏതാണ്ട് 200 വർഷം മുമ്പാണ് ഉത്സവം തുടങ്ങിയതെന്ന് അനുമാനിക്കപ്പെടുന്നു.
കർണാടകത്തിന്റെ വിവിധ ഭാഗങ്ങളിൽ നിന്നുള്ള തീർത്ഥാടകരും അയൽസംസ്ഥാനമായ മഹാരാഷ്ട്രയിൽ നിന്നുമുള്ള വിവിധ മത വിശ്വാസങ്ങളിൽ പെട്ടവരും ഉത്സവാഘോഷങ്ങൾക്കായി ഒത്തുകൂടുന്നു.
ഉത്സവസമയം വിവാഹങ്ങളുറപ്പിക്കുന്നതിനും കാർഷികപണിയായുധങ്ങൾ വാങ്ങുന്നതിനും പറ്റിയ സമയമാണെന്ന് തദ്ദേശീയർ വിശ്വസിക്കുന്നു.
വലിയ ഗ്രാമീണ സമുദായക്കാർ സാംസ്കാരിക പരിപാടികൾ (സംഗീതം, നാടകം, സർക്കസ്) സംഘടിപ്പിക്കുന്നു.
ഈ സ്ഥലത്തെ സംഘങ്ങൾ ആരാധന നടത്തുകമാത്രമല്ല അവരുടെ പ്രിയപ്പെട്ട ആരാധനാമൂർത്തിയുടെ ഉത്സവം രസകരവും ആവേശപൂർവ്വവും കൊണ്ടാടുന്നു.
വിവിധ സമുദായങ്ങളിലെ ജനങ്ങൾ തമ്മിലുള്ള സാംസ്കാരിക ബന്ധത്തെ ഇത് സൂചിപ്പിക്കുന്നു.
ഉത്സവകാലത്ത് സിന്ദൂരം, വസ്ത്രങ്ങൾ, പവിത്രമായ ചരടുകൾ, മധുരപലഹാരങ്ങൾ, ബനശങ്കരി ദേവിയുടെ ചിത്രങ്ങൾ തുടങ്ങിയവ വില്ക്കുന്ന മുസ്ലിം സമുദായക്കാർ നടത്തുന്ന നിരവധി കടകളും ചെറിയ മാടക്കടകളും ഇവിടത്തെ പ്രത്യേക സവിശേഷതയാണ്.
ഈ വേദിയിൽ മറ്റൊരു രസകരമായ വിപണി ഹോളിയാലൂരും ചുറ്റുമുള്ള പ്രദേശങ്ങളിലും ഉള്ള കൈവേലക്കാർ ശ്രദ്ധാപൂർവ്വം തയ്യാറാക്കിയ കൊത്തുപണികൾ ചെയ്ത വാതിലുകളുടെ ചട്ടക്കൂടും അക്കേഷ്യയിലും മറ്റ് ഇനം മരങ്ങളിലും, തേക്കിൻ തടിയിലും നിർമ്മിച്ച വാതിലുകളുടെയും വിൽപ്പനയാണ്.
ഈ ഉത്സവകാലത്ത് നടക്കുന്ന കന്നുകാലി മേളയുടെ പ്രത്യേകത വെളുത്ത കാളകളുടെ വിൽപനയാണ്.